สวัสดีค่ะ หนูอายุ24ปี มีอาการปวดท้องน้อยด้านขวา ผ่านไป2-3วันเริ่มลามมาปวดบริเวณหลังด้านขวา เลยไปหาที่โรงพยาบาล ได้ตรวจภายใน ขณะตรวจภายใน ที่โรงบาลกดด้านซ้อยขวาไม่รู้สึกเจ็บแต่พอกดตรงกลางบริเวณมดลูรู้สึกเจ็บมาก ตอนถามอาการ ด้วยความตื่นเต้นเพราะไม่เคยตรวจ หนูบอกไปไม่หมด บอกไปแค่ว่าปวดท้องน้อยและมีตกขาว หนูไม่ทันได้บอกว่ามันปวดลามไปถึงหลัง พอหนูกลับมาบ้านกินยาอาการปวดท้องน้อยกับตกขาวดีขึ้นเยอะค่ะ แต่อาการปวดหลังยังไม่หายเหมือนจะปวดมากกว่าเดิม อ้อหนูลืมบอกไป ที่โรงบาบแจ้งว่าหนูเป็นมดลูกอักเสบ นัดตามผลการรักษาอีกทีวันที่12 แต่หนูไม่ค่อยสบายใจเลยอยากจะสอบถามในนี้ก่อน 1.อาการปวดท้องน้อยแล้วลามไปปวดหลังเกิดจากอะไรหรอค่ะ จะเป็นอันตรายไหม 2.หนูกลับมาสังเกตตัวเองที่บ้าน หนูจะมีอาการปวดท้องน้อยมาก ช่วงหลังทานข้าวอิ่มค่ะ มีความเสี่ยงจะเป็นโรคแทรกซ้อมไหมค่ะ ขอบมากค่ะ
สวัสดีค่ะ อาการปวดท้องน้อยด้านขวามีสาเหตุได้จาก1. โรคทางสูตินรีเวช เช่นมดลูก หรือท่อนำไข่ด้านขวามีการอักเสบ อาการมักมาด้วยตกขาวที่มาผิดปกติ หรือมีเลือดออกผิดปกติทางช่องคลอด สามารถปวดลามไปด้านหลังได้ค่ะ2. โรคทางระบบทางเดินปัสสาวะ เช่น กรวยไตอักเสบ หรือมีนิ่วในทางเดินปัสสาวะ อาการมักจะมีปัสสาวะแสบขัด ปัสสาวะมีเลือดปนร่วมด้วย3.โรคทางระบบกล้ามเนื้อ เช่นกล้ามเนื้ออักเสบ4.โรคทางระบบทางเดินอาหาร เช่นลำไส้อักเสบ หรือไส้ติ่งอักเสบ ถ้าเป็นไส้ติ่งอักเสบมักปวดมาก มีไข้สูง คลื่นไส้ อาเจียน กินได้น้อยซึ่งการวินิจฉัยโรคของการปวดท้องต้องอาศัยการตรวจร่างกายร่วมด้วย เพราะต้องดูตำแหน่งที่ปวดและลักษณะอาการปวดเป็นสำคัญ ถ้าแพทย์สงสัยว่าจะเป็นโรคทางสูตินรีเวชก็จะทำการตรวจภายในเพิ่มเติม ซึ่งผลจากการตรวจภายในก็จะพอบอกได้เบื้องต้นว่าเป็นอวัยวะส่วนใดที่อักเสบ แพทย์จะคลำตรงมดลูก ท่อนำไข่ 2 ข้าง ว่าเจ็บบริเวณใดเพราะฉะนั้นเท่าที่ฟังถ้าแพทย์ตรวจพบว่าเป็นมดลูกอักเสบ ให้ยามารับประทาน ตอนนี้อาการทุเลาแล้ว ก็น่าจะไม่เป็นอันตรายอะไรค่ะ ให้กลับไปพบแพทย์ตามนัด การปวดท้องน้อยหลังทานข้าวอิ่มนั้นอาจจะบ่งบอกถึงอาการท้องอืดธรรมดา ไม่ได้สัมพันธ์กับมดลูกอักเสบที่เป็นอยู่การดูแลตัวเองเบื้องต้นคือรับประทานยาตามที่แพทย์สั่ง ช่วงนี้งดการมีเพศสัมพันธ์ไปก่อนจนกว่ามดลูกจะหายอักเสบ หรือหายปวดท้องสนิทสังเกตอาการ ถ้าปวดท้องน้อยยังเป็นมากขึ้น ไม่ทุเลา หรือปวดมากจนใช้ชีวิตประจำวันไม่ได้ มีตกขาวสีหรือกลิ่นที่ผิดปกติ เลือดออกจากช่องคลอด มีไข้สูง ให้รีบกลับไปพบแพทย์